VIDEO ΓΑΜΟΥ - Γιατί Είναι Απαραίτητο
Video Γάμου: Γιατί χρειάζεται πραγματικά
Πολλοί πιστεύουν ότι, αν έχουν καλό φωτογράφο στο γάμο τους, μπορούν και να παραλείψουν το βίντεο. Δες 3 λόγους γιατί τελικά όμως είναι απαραίτητο
Αρκετά ζευγάρια προσπαθούν να περιορίσουν το budget του γάμου τους με μικρούς συμβιβασμούς για τη μέρα εκείνη. Σε αυτούς περιλαμβάνεται συνήθως το βίντεο του γάμου, καθώς έχουν ήδη διαθέσει ένα μεγάλο ποσό στον φωτογράφο και θεωρούν πως με τις φωτογραφίες θα είναι καλυμμένοι. Δυστυχώς, όμως, πολλοί το μετανιώνουν αργότερα.
Εμείς πιστεύουμε πως είναι προτιμότερο να διαλέξεις ένα πιο φτηνό κρασί για τη δεξίωση ή λιγότερα λουλούδια, παρά να χάσεις την ευκαιρία να καταγράψεις σε βίντεο τη σημαντικότερη στιγμή της ζωής σου. Δες γιατί:
1. Γιατί οι νύφες σχεδόν πάντα «χάνουν» το γάμο τους
Λίγο το στρες της ημέρας, λίγο η προσήλωση στο μυστήριο και αργότερα στο να περάσουν καλά οι καλεσμένοι, αν ρωτήσεις τις περισσότερες παντρεμένες θα σου πουν ότι έχουν ελάχιστες μνήμες από την πιο όμορφη ημέρα της ζωής τους. Με το βίντεο θα έχεις την ευκαιρία να δεις όλη τη μέρα, καρέ καρέ, από την ηρεμία του καναπέ σου.
2. Γιατί θα θέλουν να το δουν εκείνοι που αγαπάς
Και δεν εννοούμε μόνο τα μελλοντικά παιδιά και τα εγγόνια σου, αν και σίγουρα και εκείνα θα χαρούν να βλέπουν, χρόνια μετά, τον παππού και τη γιαγιά τη μέρα του γάμου τους. Εννοούμε κυρίως ανθρώπων μεγάλης ηλικίας που δεν θα τα καταφέρουν να παρευρεθούν ή τους γονείς σου που μεγαλώνοντας θα θέλουν να το βλέπουν σε… επαναλήψεις. Μην τους το στερήσεις.
3. Γιατί η σκηνή ξαναζωντανεύει
Οι φωτογραφίες είναι υπέροχες, αλλά δυστυχώς αιχμαλωτίζουν μόνο αυτά που μπορούν να δουν τα μάτια. Το βίντεο από την άλλη, καταγράφουν κάθε κίνηση, κάθε γέλιο, κάθε μορφασμό και κάθε άγγιγμα, φέρνοντας εκείνη τη μέρα ξανά στο παρόν. Ναι, θα είναι ωραία η φωτογραφία από τον πρώτο σας χορό. Αλλά αν δεν μπορείς να ακούσεις το τραγούδι σας, έχει χαθεί η μισή μαγεία της στιγμής.
Πρωτότυπο Βίντεο Γάμου: Τι περιέχει ένα ολοκληρωμένο βίντεο
Τραγούδια για Βίντεο Γάμου: 20 προτάσεις
Βιντεάκια Γάμου, Βιντεοσκοπηση Γαμου
50% Βαρετο